Csongrád Város Polgármesterétől

Száma: Fjl/ 795- 5/2022. „M”

Témafelelős :Huszka Anita

ELŐTERJESZTÉS

## Csongrád Városi Önkormányzat Képviselő-testületének

## 2022. április 28-án tartandó képviselő-testületi ülésére

## Tárgy: Fenntartható Városfejlesztési Stratégia (FVS) és TOP Plusz Városfejlesztési Programterv (TVP) véleményezése. (első olvasat)

**Tisztelt Képviselő-testület!**

Csongrád-Csanád Megyei Önkormányzat Integrált Területi Programjában javasolta Csongrád város Európai Regionális Fejlesztési Alap (ERFA) rendelet 9. cikke hatálya, azaz a fenntartható városeszköz városai alá tartozását. Az Országban összesen 34 város vonatkozásában tettek javaslatot a megyék. A kormány 2011/2021 (XII.29) kormányhatározatban döntött, arról, hogy elfogadja a megyék által tett javaslatokat. Csongrád esetében a TOP Plusz pályázatokra 3,5 milliárd Ft keretösszeg került elfogadásra. Csongrád város ezzel stratégiai alapon, önálló forráskeret felhasználására kapott felhatalmazást, melynek feltétele, hogy el kell készíteni a következő 7 évben megvalósítani tervezett fejlesztéseink programját (TVP) és a Fenntartható Városfejlesztési Stratégiát (FVS) az Irányító Hatóság által kidolgozott módszertan szerint.

Fenntartható Városfejlesztés lényege, hogy az ebbe a kategóriába tartozó városok a Pénzügyminisztérium iránymutatása szerint a Fenntartható Városfejlesztési Stratégia elkészítése és a hozzákapcsolódó TVP alapján válnak jogosulttá a 7 éves európai uniós forrásoknak a lehívására, olyan módon, hogy a két dokumentum elfogadását követően az Irányító Hatóság együttműködési megállapodást köt a 7 éves keretre a várossal.

Az elkészült TOP Plusz Városfejlesztési Programot (TVP) évente 2 alkalommal, lehet módosítani, míg a Fenntartható Városfejlesztési Startégiát (FVS) évente kötelező felülvizsgálni.

Csongrád Városi Önkormányzat a TRENECON KFT bízta meg a Csongrád Fenntartható Városfejlesztési Stratégiájának (FVS) és TOP Plusz Városfejlesztési Programjának (TVP)elkészítésével, mely az előterjesztéssel egy időben elektronikus úton megküldésre került, a 2.számú mellékelt papír alapon is kiküldésre kerül. Az 1.számú mellékelt papír alapon megtekinthető a Polgármesteri Hivatal Fejlesztési és Üzemeltetési Irodáján.

Kérem a Tisztelt Képviselő-testületet az előterjesztés megvitatására és a dokumentumok véleményezésre, egyben javasoljuk, hogy véleményüket küldjék meg 2022. április 28-ig a [csongrad@csongrad.hu](mailto:csongrad@csongrad.hu) e-mail címre.

Előterjesztés melléklete:

1.melléklet Csongrád Fenntartható Városfejlesztési Stratégiája

2.melléklet TOP Plusz Városfejlesztési Programja (TVP)

**H a t á r o z a t i j a v a s l a t**

Csongrád Városi Önkormányzat Képviselő-testülete véleményezte Csongrád Fenntartható Városfejlesztési Stratégiáját és TOP Plusz Városfejlesztési Programját. A véleményezés alapján kérjük az észrevételek átvezetését a Csongrád Fenntartható Városfejlesztési Stratégiájában és TOP Plusz Városfejlesztési Programjában.

A határozatról értesítést kap:

1. Képviselő-testület tagjai
2. Fejlesztési és üzemeltetési iroda
3. Huszka Anita műszaki ügyintéző

Csongrád, 2022. április 21.

Bedő Tamás

polgármester